**Proiect**

**EXPUNERE DE MOTIVE**

|  |  |  |  |  |  |  |
| --- | --- | --- | --- | --- | --- | --- |
| **Secțiunea 1**  **Titlul proiectului de act normativ**  **Proiect de Lege**  **privind registrul comerțului** | | | | | | |
| **Secțiunea a 2-a**  **Motivul emiterii actului normativ** | | | | | | |
| 1. Descrierea situației actuale | Ministerul Justiţiei a iniţiat un proces de reformă a registrului comerţului în doi paşi, la finalul acestuia urmând ca atribuţiile judecătorului delegat să fie exercitate de un registrator.  Prima etapă a reformei  registrului comerţului s-a finalizat prin adoptarea Ordonanței de urgență a Guvernului nr. 116 din 29 decembrie 2009 pentru instituirea unor măsuri privind activitatea de înregistrare în registrul comerţului, aprobată, cu modificări și completări, prin Legea nr. 84/2018, modificată și completată prin O.U.G. nr. 85/2010.  Obiectivele actului normativ adoptat au fost:  ● reducerea implicării judecătorului în controlul prealabil al înregistrării operatorilor economici;  ● pregătirea cadrului legislativ şi instituţional pentru transferul tuturor competenţelor de control prealabil înregistrării, ce aparțineau judecătorului delegat de control preventiv, către o funcție publică integrată O.N.R.C., registratorul de registrul comerţului.  În Planul de acțiuni pentru implementarea Strategiei de dezvoltare a sistemului judiciar 2015-2020, aprobat prin Hotărârea Guvernului nr. 282/2016, a fost prevăzut ca obiectiv specific, Proiectul de lege privind registrul comerțului, ca parte a obiectivului strategic privind Consolidarea capacității administrative a Ministerului Justiției și instituțiilor din subordinea și din coordonarea sa.  Prin aprobarea acestui proiect de lege se finalizează, din perspectivă legislativă, reforma Registrului Comerţului, demarată în decembrie 2009 prin restrângerea rolului judecătorului delegat.  Întregul proces de reformă legislativă al activităţii ONRC este gândit pentru a veni în sprijinul mediului de afaceri şi a răspunde nevoilor acestuia de simplificare a formalităţilor administrative birocratice legate de iniţierea şi derularea unei afaceri în România.  Noua iniţiativă legislativă are meritul de a codifica dispoziţiile legale privitoare la operaţiunile de înregistrare ale tuturor categoriilor de operatori economici.  Prin prezentul proiect, se reglementează statutul registratorului de registru.  Pe termen mediu, proiectul prevede înlocuirea publicităţii prin Monitorul Oficial a actelor profesioniștilor înregistrați în registrul comerțului cu publicitatea prin Buletinul electronic al Registrului Comerţului, o platformă informatizată, uşor accesibilă publicului larg, fără costuri.  În acest cadru, efectuarea publicității legale prin platforma electronică centrală ar corespunde, pe lângă uniformizarea acestui demers, unor cerințe de celeritate a efectuării procedurilor legale de înregistrare, precum și a informării, în timp util, asupra stadiului soluționării unor cereri.  Noua reglementare va lărgi accesul la informaţiile înregistrate în Registrul Comerţului, inclusiv prin crearea premiselor unei comunicări transfrontaliere a informaţiilor între Registrele Comerţului din statele membre UE. De asemenea, proiectul preia soluţii ale legislaţiei comunitare de reducere şi/sau simplificare a formalităţilor de publicitate şi raportare impuse societăţilor comerciale, prin implementarea Directivei (UE) 2017/1132 a Parlamentului European și a Consiliului din 14 iunie 2017 privind anumite aspecte ale dreptului societăţilor comerciale (codificare) și ale Directivei (UE) 2015/849 a Parlamentului European și a Consiliului din 20 mai 2015 privind prevenirea utilizării sistemului financiar în scopul spălării banilor sau finanțării terorismului, de modificare a Regulamentului (UE) nr. 648/2012 al Parlamentului European și al Consiliului și de abrogare a Directivei 2005/60/CE a Parlamentului European și a Consiliului și a Directivei 2006/70/CE a Comisiei, precum și a Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor). | | | | | |
| 2. Schimbări preconizate | Printre principalele aspecte care se preconizează a fi reglementate și reformate prin proiectul de lege, în scopul eficientizării activității de înregistrare în registrul comerțului, menționăm:  ● Unificarea prevederilor care reglementează activitatea de înregistrare în registrul comerțului a persoanelor fizice şi juridice supuse obligației de înregistrare în registrul comerţului, a actelor, faptelor şi menţiunilor care se înregistrează în registrul comerţului;  ● Stabilirea elementelor cererii de înregistrare, a sancţiunilor pentru neîndeplinirea obligaţiei de înregistrare, a procedurii de înregistrare în registrul comerţului;  ● Stabilirea unei noi modalități de efectuare a publicităţii obligatorii, prin înființarea Buletinului electronic al registrului comerţului;  ● Reglementarea statutului registratorului de registru, crearea unui compartiment care să asigure coordonarea și îndrumarea metodologică a registratorilor, pentru a se asigura caracterul unitar al practicii şi a unei structuri responsabile cu pregătirea profesională a registratorilor şi a celorlalte categorii de personal din cadrul O.N.R.C.;  ● Stabilirea regimului juridic al drepturilor și obligațiilor personalului ONRC;  ● Simplificarea formalităților administrative, prin reducerea numărului de documente solicitate pentru înregistrarea în registrul comerțului;  ● Asigurarea unei mai bune identificări și stabiliri a sediului social, precum și a identificării solicitantului;  ● Transferul competenței de soluționare a acțiunilor de dizolvare judiciară de la instanțele judecătorești la ONRC, precum și a soluționării mențiunilor având ca obiect fuziunea și divizarea, ceea ce implică reducerea timpului necesar efectuării acestor operațiuni;  ● Înființarea Registrului Beneficiarilor Reali.  ● Obligarea societăților la încheierea anuală a asigurării de răspundere profesională pentru insolvență, dizolvare, lichidare și radiere judiciară;  ● Instituirea unor pârghii care să conducă la reducerea evaziunii fiscale, precum și la creșterea gradului de colectare a veniturilor bugetare, prin prezentarea certificatului de atestare fiscală privind datoriile la bugetul de stat sau local, în cazul mențiunilor având ca obiect transmiterea părților sociale la societățile cu răspundere limitată.  ● Stabilirea, în sarcina Ministerului Finanțelor Publice, a obligației de a solicita dizolvarea societăților menționate la art. 15324 din Legea societăților nr. 31/1990, în situația scăderii activului net la mai puțin de jumătate din valoarea capitalului social subscris;  ● Posibilitatea depunerii cererii de înregistrare, precum şi a documentelor din susţinerea acesteia, la oricare dintre oficiile registrului comerţului ori, după caz, la ONRC;  ● Înregistrarea în registrul comerțului a actelor și a faptelor prevăzute de lege în termen de 48 ore de la înregistrarea cererii;  ● Introducerea, în declarațiile pe proprie răspundere date de fondatori, primii administratori şi, după caz, primii directori, respectiv primii membri ai directoratului şi ai consiliului de supraveghere şi, dacă este cazul, de împuterniciții sucursalelor a mențiunii că au absolvit învăţământul general obligatoriu;  ● Obligativitatea înregistrării în registrul comerțului a sediului social/profesional/secundar, precum și a oricăror modificări ale acestora în baza extrasului de Carte Funciară;  ● Înregistrarea în Cartea Funciară a sediilor profesioniștilor conduce la realizarea opozabilității față de terți a existenței înscrierii/notării sediului social/profesional/secundar, în cazul transferului de proprietate;  ● Introducerea posibilității depunerii, prin mijloace electronice, a cererilor de înregistrare și a înscrisurilor care o însoțesc, de către notari publici, de către avocați sau de către executori judecătorești; | | | | | |
| 3. Alte informații | Pentru implementarea modificărilor preconizate, s-a prevăzut un termen de intrare în vigoare a legii de 9 luni de la publicarea legii în Monitorul Oficial al României, Partea I, termen motivat de necesitatea modificării sistemului informatic integrat al ONRC la nivel național, a instrucțiunilor și a procedurilor operaționale de lucru, a fluxului operațional, al formularisticii utilizate în activitatea ONRC, precum și a legislației subsecvente (ordin al ministrului justiției pentru aprobarea normelor metodologice de ținere a registrelor prevăzute de lege, de efectuare a înregistrărilor și de furnizare a informațiilor, hotărâre de Guvern pentru aprobarea modelelor de cerere de înregistrare, declarație privind autorizarea funcționării, certificat de înregistrare, pentru suplimentarea de personal ș.a.). | | | | | |
| **Secțiunea a 3-a**  **Impactul socio-economic al proiectului de act normativ** | | | | | | |
| 1. Impactul macroeconomic | Nu este cazul | | | | | |
| 2. Impactul asupra mediului afaceri | Nu este cazul | | | | | |
| 3. Impactul social | Nu este cazul | | | | | |
| 4. Impactul asupra mediului | Nu este cazul | | | | | |
| 5. Alte informații | Nu este cazul. | | | | | |
| **Secțiunea a 4-a**  **Impactul financiar asupra bugetului general consolidat, atât pe termen scurt, pentru anul curent, cât și pe termen lung (5 ani)** | | | | | | |
| - mii lei - | | | | | | |
| Indicatori | Anul curent | Următorii 4 ani | | | | Media pe 5 ani |
| 1 |  |  |  |  |  |  |
| 1. Modificări ale veniturilor bugetare, plus/minus, din care: |  | | | | | |
| a) buget de stat, din acesta: |  |  |  |  |  |  |
| (i) impozit pe profit |  |  |  |  |  |  |
| (ii) impozit pe venit |  |  |  |  |  |  |
| b) bugete locale: |  |  |  |  |  |  |
| (i) impozit pe profit |  |  |  |  |  |  |
| c) bugetul asigurărilor sociale de stat: |  |  |  |  |  |  |
| (i) contribuții de asigurări |  |  |  |  |  |  |
| 2. Modificări ale cheltuielilor bugetare, plus/minus, din care: |  |  |  |  |  |  |
| a) buget de stat, din acesta: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri și servicii |  |  |  |  |  |  |
| b) bugete locale |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri și servicii |  |  |  |  |  |  |
| c) bugetul asigurărilor sociale de stat: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri și servicii |  |  |  |  |  |  |
| 3. Impact financiar, plus/minus, din care: |  |  |  |  |  |  |
| a) buget de stat |  |  |  |  |  |  |
| b) bugetele locale |  |  |  |  |  |  |
| 4. Propuneri pentru acoperirea creșterii cheltuielilor bugetare |  |  |  |  |  |  |
| 5. Propuneri pentru a compensa reducerea veniturilor bugetare |  |  |  |  |  |  |
| 6. Calcule detaliate privind fundamentarea modificărilor veniturilor și/sau cheltuielilor bugetare |  |  |  |  |  |  |
| 7. Alte informații |  | | | | | |
| **Secțiunea a 5 –a**  **Efectele proiectului de act normativ asupra legislației în vigoare** | | | | | | |
| 1. Măsuri normative necesare pentru aplicarea prevederilor  proiectului de act normativ:  a) acte normative în vigoare ce vor fi modificate sau abrogate, ca urmare a intrării în vigoare a  proiectului de act normativ;  b) acte normative ce urmează a fi  elaborate în vederea  implementării noilor dispoziţii. | Abrogarea Legii nr. 26/1990 privind registrul comerțului, republicată, cu modificările și completările ulterioare, a Legii nr. 359/2004 privind simplificarea formalităţilor la înregistrarea în registrul comerţului a persoanelor fizice, asociaţiilor familiale şi persoanelor juridice, înregistrarea fiscală a acestora, precum şi la autorizarea funcţionării persoanelor juridice, cu modificările și completările ulterioare, a O.U.G. nr. 116/2009 pentru instituirea unor măsuri privind activitatea de înregistrare în registrul comerţului, aprobată, cu modificări și completări, prin Legea nr. 84/2010, cu modificările și completările ulterioare, modificarea și completarea Legii societăților nr. 31/1990, cu modificările și completările ulterioare. | | | | | |
| 11.Compatibilitatea proiectului de  act normativ cu legislaţia în  domeniul achiziţiilor publice | Nu este cazul | | | | | |
| 2. Conformitatea proiectului de act  normativ cu legislaţia comunitară  în cazul proiectelor ce transpun  prevederi comunitare | Nu este cazul | | | | | |
| 3. Măsuri normative necesare  aplicării directe a actelor  normative comunitare | Nu este cazul | | | | | |
| 4. Hotărâri ale Curţii de Justiţie a  Uniunii Europene | Nu este cazul | | | | | |
| 5. Alte acte normative şi/sau  documente internaţionale din  care decurg angajamente | Nu este cazul. | | | | | |
| 6. Alte informații | Nu este cazul. | | | | | |
| **Secțiunea a 6-a**  **Consultările efectuate în vederea elaborării proiectului de act normativ** | | | | | | |
| 1. Informații privind procesul de consultare cu organizații neguvernamentale, institute de cercetare și alte organisme implicate | La elaborarea prezentului proiect de act normativ, un rol important l-au avut consultările cu Oficiul Național al Registrului Comerțului. | | | | | |
| 2. Fundamentarea alegerii organizațiilor cu care a avut loc consultarea, precum și a modului în care activitatea acestor organizații este legată de obiectul proiectului de act normativ | Nu este cazul | | | | | |
| 3. Consultările organizate cu autoritățile administrației publice locale, în situația în care proiectul de act normativ are ca obiect activități ale acestor autorități, în condițiile Hotărârii Guvernului nr. 521/2005 privind procedura de consultare a structurilor asociative ale autorităților administrației publice locale la elaborarea proiectelor de acte normative | Nu este cazul. | | | | | |
| 4. Consultările desfășurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente | Nu este cazul. | | | | | |
| 5. Informații privind avizarea de către:  a) Consiliul Legislativ  b) Consiliul Suprem de Apărare a Țării  c) Consiliul Economic și Social  d) Consiliul Concurenței  e) Curtea de Conturi. | Proiectul de lege necesită avizul Consiliului Legislativ. | | | | | |
| 6. Alte informații | Nu este cazul. | | | | | |
| **Secțiunea a 7-a**  **Activități de informare publică privind elaborarea și implementarea proiectului de act normativ** | | | | | | |
| 1. Informarea societății civile cu privire la necesitatea elaborării actului normativ | Proiectul urmează a fi publicat pe pagina de internet a Ministerului Justiției, în conformitate cu prevederile Legii nr. 52/2003 privind transparența decizională în administrația publică, republicată. | | | | | |
| 2. Informarea societății civile cu privire la eventualul impact asupra mediului în urma implementării proiectului de act normativ, precum și efectele asupra sănătății și securității cetățenilor sau diversității biologice | Nu este cazul. | | | | | |
| 3. Alte informații | Nu este cazul | | | | | |
| **Secțiunea a 8-a**  **Măsuri de implementare** | | | | | | |
| 1. Măsurile de punere în aplicare a proiectului de act normativ de către autoritățile administrației publice centrale și/sau locale – înființarea unor noi organisme sau extinderea competențelor instituțiilor existente |  | | | | | |
| 2. Alte informații | Nu este cazul. | | | | | |

Având in vedere cele menționate mai sus, a fost întocmit prezentul proiect de Lege privind registratorii de registrul comerțului și activitatea de înregistrare în registrul comerțului și pentru modificarea unor acte normative cu incidență asupra activității de înregistrare, pe care îl supunem spre aprobare.

Ministrul Justiției

Tudorel TOADER